|  |  |
| --- | --- |
| sГРБОВИ ЗА МЕМОРАНДУМ | Република СербияАвтономна Покраїна Войводина**Покраїнски секретарият за образованє, предписаня, управу и национални маншини – национални заєднїци**Булевар Михайла Пупина 16, 21000 Нови СадТ: +381 21 487 4157, 487 4262, 487 4884; F: +381 21 487 46 14 Ounz@vojvodinа.gov.rs  |
|  | ЧИСЛО: 128-451-3768/2017-01 | ДАТУМ: 22.11.2017. року |

На основи члена 3. Правилнїка o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє модернизациї инфраструктури установох основного и штреднього образованя и воспитаня и школярского стандарду на териториї АП Войводини („Службени новини АПВ”, число 4/17) и члена 3. Правилнїка o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє модернизациї инфраструктури предшколских установох на териториї АП Войводини („Службени новини АПВ”, число 14/17), а у вязи зоз Покраїнску скупштинску одлуку о буджету Автономней Покраїни Войводини за 2017. рок („Службени новини АПВ”, число 69/16, 27/17 ‒ випр., 29/17 и 39/17), Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият), розписує

**КОНКУРС**

**ЗА ФИНАНСОВАНЄ И СОФИНАНСОВАНЄ НАБАВКИ ОПРЕМИ ЗА УСТАНОВИ ОСНОВНОГО И ШТРЕДНЬОГО ОБРАЗОВАНЯ И ВОСПИТАНЯ, ШКОЛЯРСКОГО СТАНДАРДУ И ПРЕДШКОЛСКИ УСТАНОВИ НА ТЕРИТОРИЇ AВТОНОМНЕЙ ПОКРАЇНИ ВОЙВОДИНИ ЗА 2017. РОК**

Конкурс ше розписує на суму средствох яки обезпечени зоз Покраїнску скупштинску одлуку о буджету Автономней Покраїни Войводини за 2017. рок („Службени новини АПВ”, число 69/16, 27/17 ‒ випр., 29/17 и 39/17) и то за финансованє и софинансованє набавки опреми за установи основного и штреднього образованя и воспитаня, школярского стандарду и предшколски установи на териториї Автономней Покраїни Войводини у вкупней суми **10.100.000,00 динари**, (на уровню основного образованя и воспитаня **4.000.000,00** **динари,** на уровню штреднього образованя и воспитаня **700.000,00** **динари**, за установи школярского стандарду **1.400.000,00** **динари** и за предшколски установи **4.000.000,00 динари**).

Набавка опреми ше одноши на опрему за образованє, опрему за безпечносц, рахункарску опрему, опрему за физичне воспитанє, опрему за подобову уметносц, опрему за музичну кулутуру, опрему за змесценє/мебель, опрему за кухню и друге).

Реализацию финансийних обовязкох ше окончи у складзе з ликвиднима можлївосцами буджету Автономней Покраїни Войводини за 2017. рок.

**УСЛОВИЯ КОНКУРСА**

1. Подношителє вимаганьох

Хаснователє хтори маю право участвовац у розподзельованю средствох то:

- школи за основне образованє и воспитанє, школи за штреднє образованє и воспитанє и установи школярского стандарду на териториї Автономней Покраїни Войводини чий снователь Република Сербия, АП Войводина або єдинка локалней самоуправи;

- **єдинки локалней самоуправи (лєм за потреби предшколских установох) на териториї АП Войводини.**

Хаснователь длужен при набавки опреми поступац у складзе з одредбами Закона о явних набавкох (''Службени глашнїк РС '', число 124/12, 14/15 и 68/2015).

*2. Критериюми за розподзельованє средствох*

Критериюми за розподзельованє средствох по Правилнїку о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє модернизациї инфраструктури установох основного и штреднього образованя и воспитаня и школярского стандарду на териториї АП Войводини и по Правилнїку о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє модернизациї инфраструктури предшколских установох на териториї АП Войводини тоти:

1. значносц реализациї проєкту кед слово о безпечносци школярох, наставнїкох, односно дзецох, воспитачох и занятих хтори хасную обєкти,
2. значносц реализациї проєкту у одношеню на обезпечованє квалитетних условийох за пребуванє и окончованє воспитно-образовней роботи,
3. финансийна оправданосц проєкту,
4. отримуюцосц проєкту,
5. локална, односно реґионална значносц проєкту,
6. активносци яки превжати з цильом реализациї проєкту,
7. обезпечени жридла средствох за реализацию проєкту (предносц буду мац проєкти за хтори обезпечени средства за софинансованє зоз других жридлох).

**СПОСОБ ПОДНОШЕНЯ ВИМАГАНЯ**

Вимаганя за додзельованє средствох ше подноши на єдинственим конкурсним формуларе Секретарияту (єдна установа/єдинка локалней самоуправи подноши лєм єден конкурсни формулар). Комплетну конкурсну документацию мож превжац од **22.11.2017. року** на web адреси Секретарияту [**www.puma.vojvodina.gov.rs**](http://www.puma.vojvodina.gov.rs).

Вимаганя ше доручує по пошти на адресу: Покраїнски секретарият за образованє, предписаня, управу и национални меншини – национални заєднїци з назначеньом: ''За конкурс – за финансованє и софинансованє набавки опреми за установи основного, штреднього образованя и воспитаня, школярского стандарду и предшколских установох на териториї Автономней Покраїни Войводини за 2017. рок, Булевар Михайла Пупина 16, 21000 Нови Сад, або ше их подноши особнє, з придаваньом на писарнїци покраїнских орґанох управи у Новим Садзе (у прижемю будинка Покраїнскей влади).

Ґу прияви на конкурс ше подноши шлїдуюцу обовязну документацию:

1) фотокопию потвердзеня о порцийним идентификацийним чишлє установи образованя, односно єдинки локалней самоуправи (снователя предшколскей установи) и

2) нєвязане понукнуце – предрахунок за набавку опреми.

**Термин за поношенє прияви на Конкурс 30.11.2017. року.**

Секретарият затримує право од подношителя прияви, по потреби, питац додатну документацию и информациї, односно за додзельованє средствох одредзиц виполньованє потребних условийох.

Комисия нє будзе розпатрац:

- нєподполни прияви,

- нєблагочасни прияви (прияви хтори послати по термину яки означени як остатнї дзень конкурсу),

- нєдопущени прияви (прияви хтори поднєсли нєовласцени особи и субєкти хтори нє предвидзени з конкурсом),

- прияви хтори ше нє одноша на з конкурсом предвидзени наменки,

- прияви хасновательох хтори у предходним периодзе нє оправдали средства хтори им додзелєни зоз покраїнского буджету зоз финансийнима и наративнима звитами.

Резултати Конкурса буду обявени на интернет презентациї Секретарияту.

**Додатни информациї у вязи зоз реализацию Конкурса заинтересовани особи можу достац у Секретарияту на телефон: 021/487-4157, 487-4884 и 487-4262.**

Покраїнски секретар,

Михаль Нїлаш